Jesus Christus verskil van ander godsdiensleiers - www.bybelkennis.co.za
by Coen Slabber · Published 19/06/2016 · Updated 19/05/2016
Billy Graham sê dat daar oor die eeue baie ander godsdiensleiers was, maar Jesus verskil van hulle, want Hy is volledig God en volledig mens en Hy kan sondaars verlos. Hy sê dat mense nuuskierig is oor ander godsdienste, maar hy glo dit is as gevolg van mense se honger na God. God sal daardie honger breek as jy Hom opreg soek.
Graham sê dat daar veral twee redes is waarom Jesus van ander godsdiensleiers verskil.
Hy was volledig God en volledig mens. Dink daaraan: Die God wat die heelal gemaak het, het na die aarde gekom om volledig mens te word.
Nadat Hy die reiging van sondes bewerkstellig het, het Hy gaan sit aan die regterhand van die Majesteit in die hoë hemel (Hebreërs 1:3). Self is ons nie in staat om van ons sondes ontslae te raak nie. Jesus kan dit doen, want Hy was die finale offer vir vergifnis vir ons sonde.
Om die uniekheid van Jesus te beklemtoon, sê Graham dat Hy die enigste mens was wat dood was en weer lewend geword het. Hy is die enigste godsdiensleier wat die dood oorwin het. Christene het geen grafte om te besoek nie, geen stowwerige oorblyfsels om te aanbid nie. Daar is net een Man wat die dood oorwin het – Jesus Christus en Hy lewe vir altyd.
Laaste 30 Dae: 25,746
Laaste 365 Dae: 274,228